Eingabe an die Chrematisten (Erste Fassung)
Material: papyrus
Place: Arsinoites
Categories: Eingabe
Amenneus und Onnophris (Bestatter) an die Chrematisten
Schilderung des Verlaufs der Ereignisse seit der ersten Eingabe (P.Tarich. 1)
Bitte
die bei der Einkerkerung beteiligten Beamten überstellen und verhören zu lassen
τοῖς χρηματισταῖς ὧν
εἰσαγωγεὺς Μέλας παρὰ
Ἀμεννέως καὶ Ὀννώφριος
τοῦ Τεῶτος ταριχευτῶν
ἐκ Τάνεως. ἐπεδώκαμεν
ὑμῖν ὑπόμνημα Θωῦθ ιε
κατὰ Ἀβύκιος τοῦ Ὥρου 
καὶ Κελεχώνσιος καὶ 
Πάσιτος τοῦ Ψενεμοῦτος
ταριχευτῶν ἐκ Φιλα
δελφείας καθ’ ὧν ἐγκεκλήκαμεν
ἤδη μῆνες ε ὑπὲρ ὧν 
ἔχουσι βασιλικῶν σκηπτό
μενοι [κα]ὶ ὃν τρόπον
παρελογίσαντο Δρι[μ]ύλ[ο]ν
τοῦ γραφῆναι ἀπαχθῆ
ναι  ἡμᾶς. ἔγραψεν Κλέωνι
τῶι ἀρχιφυλακίτηι
Τάνεως καὶ παρεδό
θημεν τοῖς φυλακίταις
εἰς ἀπαγωγὴν ἔχοντες
τὴν παρὰ Πρωτάρχου
ἐπιστολὴν καὶ τὴν 
Βάκχωντος τοῦ διοικητοῦ
βουλόμενοι ἀφελέσθαι  ἡμῶν
τὰς ἐπιστολὰς καὶ περὶ 
πάντων τῶν ἀπαντη
σάντων .  ..  [ο]ὐκ ἐμ[μένον]
τες τοῖς [ὑ]πὸ τοῦ β[ασι]
λέως προστάγμασιν
διὰ τὸ ἔχειν αὐτοὺς 
χρυσίον καὶ ἀργύριον. 
ἀξιοῦμεν ἡμᾶς γράψαι
ὧι καθήκει ἀποστεῖλαι
ἐφ’ ὑμᾶς Κλέωνα τὸν 
ἀρχιφυλακίτην ὧι παρε
δόθημεν καὶ τοὺς φυλακίτας
οἷς παρέδωκεν  ἡμᾶς ὧν τὰ 
ὀνόματα   Ἐσερχῆς,
Εὔπορος, Ὀννῶφρις,
Ἡρακλείδην ἐρημοφύλακα
ὃς συνιστορεῖ, ὅπως ἐπε
ρωτηθῶσι περὶ τούτων,
ἵνα ἐνδειξώμεθα καὶ
τύχωσι ὧν δεῖ τυχεῖν
παρακηκοότας τῶν τοῦ
βασιλέως προσταγμάτων,
συνσχόντες  ἡμᾶς κρίσεως  ἡμῖν
ὑπαρχούσης ἐπὶ χρημα
τιστῶν.
[ε]ὐτυχεῖτε